
RASEINIŲ RAJONO SAVIVALDYBĖS 10-OJO ŠAUKIMO TARYBOS
KONTROLĖS KOMITETO POSĖDŽIO
PROTOKOLAS

2024-05-27   Nr.(1.6E)TK-4
Raseiniai
Posėdis įvyko 2024-05-27, 15.00 – 15.16 val.
Posėdžio pirmininkas – Aurimas Miliešius, rajono Savivaldybės tarybos Kontrolės komiteto pirmininkas.
Posėdžio sekretorė – Daiva Daugėlienė, rajono Savivaldybės tarybos posėdžių sekretorė
Dalyvavo:
Komiteto nariai: Aurimas Miliešius, Audra Samienė, Darius Ulickas, Antanas Kilčauskas. Posėdžio kvorumas yra.
Kviesti asmenys:
	Daiva Bružienė, rajono Savivaldybės Kontrolės ir audito tarnybos kontrolierė.
Pirmininkas sako, kad darbotvarkė sudaryta iš 3 klausimų.
	Eil. Nr.
	Sprendimo projekto Nr. ir pavadinimas
	Pranešėjas

	1.
	Dėl Raseinių rajono savivaldybės 2023 metų metinių ataskaitų rinkinio audito rezultatų
	Daiva Bružienė

	2.
	Dėl Raseinių rajono skolinimosi galimybių
	Daiva Bružienė

	3.
	Dėl Kontrolės ir audito tarnybos 2024 metų veiklos plano tikslinimo
	Daiva Bružienė



	Pirmininkaujanti siūlo balsuoti už darbotvarkę. Komiteto nariai bendru sutarimu tam pritarė.
BALSAVO: „už“-4 (vienbalsiai). PRITARTA.
DARBOTVARKĖ:
	Eil. Nr.
	Sprendimo projekto Nr. ir pavadinimas
	Pranešėjas

	1.
	[bookmark: _Hlk167714625]Dėl Raseinių rajono savivaldybės 2023 metų metinių ataskaitų rinkinio audito rezultatų
	Daiva Bružienė

	2.
	Dėl Raseinių rajono skolinimosi galimybių
	Daiva Bružienė

	3.
	Dėl Kontrolės ir audito tarnybos 2024 metų veiklos plano tikslinimo
	Daiva Bružienė



1. SVARSTYTA. „Dėl Raseinių rajono savivaldybės 2023 metų metinių ataskaitų rinkinio audito rezultatų.“
Pranešėja – Daiva Bružienė.
Pranešėja pristatė audito rezultatus ir informavo, kad Raseinių rajono savivaldybės 2023 metų finansinių ataskaitų rinkinys parodo tikrą ir teisingą Raseinių rajono savivaldybės 2023 m. gruodžio 31 d. finansinę būklę, 2023 metų veiklos rezultatus, grynojo turto pokyčius ir pinigų srautus pagal Lietuvos Respublikos viešojo sektoriaus apskaitos ir finansinės atskaitomybės įstatymus. Taip pat nustatyta, kad Raseinių rajono savivaldybėje ilgalaikio turto (vietinės reikšmės kelių, nekilnojamųjų kultūros vertybių bei nebaigtos statybos) apskaita vis dar nepilnai sutvarkyta ir netiksli. Pranešėja informavo, kad yra pateiktos rekomendacijos ir terminai suderinti su Savivaldybės administracija. Visi neatitikimai turėtų būti ištaisyti iki 2024 m. pabaigos. Daugiau klausimų nėra.
Posėdžio pirmininkas pakvietė balsuoti.
NUTARTA. Pritarti Raseinių rajono savivaldybės 2023 metų metinių ataskaitų rinkinio audito rezultatams.
BALSAVO:  „už“-4 (vienbalsiai). PRITARTA.
2. SVARSTYTA. „Dėl Raseinių rajono skolinimosi galimybių“
Pranešėja – Daiva Bružienė.
Pranešėja informavo, kad buvo atliktas Raseinių rajono savivaldybės galimybės imti ilgalaikę 1 699,0 tūkst. eurų paskolą investicijų projektams finansuoti teisėtumo vertinimas. Vertintojų nuomone Savivaldybei paėmus 1 699,0 tūkst. eurų ilgalaikę paskolą investicijų projektams finansuoti nebus viršyti LR fiskalinės sutarties įgyvendinimo konstituciniame įstatyme nustatyti skolos ir skolinimosi limitai. Pranešėja akcentavo, kad paskola gali būti naudojama tik investiciniams projektams finansuoti ir atitinkamai pagrįsta. Klausimų nėra.
Posėdžio pirmininkas pakvietė balsuoti.
NUTARTA. Pritarti Raseinių rajono nustatytoms skolinimosi galimybėms.
BALSAVO:  „už“-4 (vienbalsiai). PRITARTA.
3. SVARSTYTA. „Dėl Kontrolės ir audito tarnybos 2024 metų veiklos plano tikslinimo“.
Pranešėja – Daiva Bružienė.
Pranešėja pristatė, kad pakeitimu planuojamas auditas UAB „Raseinių vandenys“. A. Miliešius domisi kodėl buvo pasirinkta būtent ši įstaiga. Pranešėja informavo, kad Savivaldybės įmonės yra pakankamai mažai audituojamos, taip pat pasirinkimą lėmė pateikta informacija viešojoje erdvėje. A. Kilčauskas domisi kuo šis auditas skiriasi nuo kitų atliktų įstaigoje. Pranešėja informavo, kad tai bus atitikties auditas tam tikroje įstaigos srityje. D. Ulickas domisi kodėl pirmąja audituojama įstaiga pasirinkta buvo UAB „Raseinių vandenys“. Pranešėja informavo, kad tiesiog toks planas atsižvelgiant į išorės veiksnius. Daugiau klausimų nėra.
Posėdžio pirmininkas pakvietė balsuoti.
NUTARTA. Pritarti Kontrolės ir audito tarnybos 2024 metų veiklos plano tikslinimui.
BALSAVO:  „už“-4 (vienbalsiai). PRITARTA.

Posėdžio vaizdo ir garso įrašas saugomas.
Jį galima rasti adresu http://e-demokratija.raseiniai.lt/VideoV3/Conference/.

Posėdžio pirmininkas                                                                   Aurimas Miliešius

Posėdžio sekretorė                                                                        Daiva Daugėlienė

